Deg1980, amussu adelsan n tmaziɣ yuki-d, yufa-d ilaq-as ad yexḍu i uneɣluy deg tcerket n uxeddim s tufra akken yebɣu yella, am wakken ilaq fell-as daɣen ad iseqɛed tamuɣliines. Seg 1980 imeɣnasen n umussu adelsan n tmaziɣt, ssawḍen ad xedmen yiwet n tegrawla s tidet deg wayen yerzan tilelli n usenfali, akked useɣli(truẓi) n tlisa n tsusmi i wumi i d-yezzi leḥriṣ i yettwaḍefren di Lezzayer. Ɣas ulama isutar-agi-nsen, rray-nsen, akked tislaḍ-nsen glant-d s umihi fell-asen. Liḥala-agi i yefkan talalit i yemaɣnasen ifeḥliyen u ad izemiren i wakken ad qablen ddraɛ-nni, u ad ṣebren i yal igemmaḍ akken bɣun llan. Ur ten-tqad ara tuṭfa n kra n yimdanen « imcebblen » akked ufsay n uzeṭṭa i yeṭṭafaren i terbuyeɛ tuffirin yettilin s tuget ya d tisugnanin, ya saweḍen ɣer-sent yimsulta si tazwara, i wakken ad mḥun asuter n tmaziɣt, ihi taɛeqayt ad tefk imiɣ i tikelt nniḍen i wakken ad d-juǧǧeg. Axeddim-agi ɛinani, akked imenɣi-agi mebla leslaḥ i yekksen tugdin , tamacahut n tliliwt n wallalen i yettawin ineɣmisen deg yal adeg, ladɣa deg tallit n Bumedyen, uɣalent ur suggadent ara am wakken i llant zik.